open-index/open-wikipedia-markdown huggingface dataset:
Min Bul

***Min bul*** er et musikkalbum med Terje Rypdal, Bjørnar Andresen og Espen Rud under navnet *Min Bul*, utgitt i 1970. Det ble innspilt på Rosenborg Studio i Oslo i september 1970 under teknisk ledelse av Egil Eide.

## Sporliste
# «I Cried a Million Tears Last Night» (Min Bul)
# «Invocation» (Terje Rypdal)
# «Champagne of Course» (Bjørnar Andresen)
# «Ved Sørevatn» (Terje Rypdal)
# «Nøtteliten» (Johan Øian)
# «Strange Beauty» (Terje Rypdal)

## Musikere
* Terje Rypdal – gitar, sopransaksofon
* Bjørnar Andresen – bass
* Espen Rud – slagverk

## Eksterne lenker
Whenever I Seem to Be Far Away

***Whenever I Seem to Be Far Away*** er et musikkalbum med Terje Rypdal, utgitt i 1974.

## Sporliste
# «Silver Bird Is Heading for the Sun»
# «The Hunt»
# «Whenever I Seem to Be Far Away»

## Eksterne lenker
*
Argyrodes

Noen arter:
* *[[Argyrodes argentatus|A. argentatus]]*
* *[[Argyrodes argyrodes|A. argyrodes]]*
* *[[Argyrodes colubrinus|A. colubrinus]]*
* *[[Argyrodes flavescens|A. flavescens]]*
* *[[Argyrodes furcata|A. furcata]]*
* *[[Argyrodes gibbosus|A. gibbosus]]*
* *[[Argyrodes incursus|A. incursus]]*
* *[[Argyrodes fissifrons|A. fissifrons]]*

***Argyrodes*** er en slekt av edderkopper i familien kamfotedderkopper (Theridiidae). De fleste artene i denne slekten hører hjemme i tropene.

De fleste av artene er små. De er særlig kjent for at de stjeler bytte fra andre edderkopper.

Slektsnavnet *Argyrodes* er avledet av gresk *argyros*, «sølv», og endelsen -*odes*, som betyr «lignende».

## Eksterne lenker
*
Cumdach

**Cumdach** er et skrin til oppbevaring av bøker og manuskript, brukt i middelalderens Irland. Skrinene var ofte vakkert utsmykket og ornamentert. Den første kjente referansen til en cumdach i irske annaler er da Flann Sinna bekostet en til Durrow-boken. Selv om slike skrin nok først ble laget for å beskytte og oppbevare bøker, er dette et eksempel på det motsatte. Durrow-boken har nemlig skader langs kantene på grunn av at boken ikke passet til skrinet den ble plassert i.  

Annalene av de fire mesterne nevner også at Donnchad mac Flainn utstyrte Armagh-boken med en cumdach i 937. I 1006 ble Kellsboken stjålet, selv om selve boken kom til rette noe senere, var cumdachen med gull-og juvelutsmykking tapt.

Inskripsjonene på forsiden av Stowe-messebokens cumdach er den eneste samtidige kilde som eksplisitt kaller Donnchad mac Briain konge av Irland.

## Referanser


## Eksterne lenker
* Bilde av cumdach, laget til Stowe-messeboken
Sør-Koreas hær

**Sør-Koreas hær** (eller *Republikken Koreas hær*; RR: Daehanminguk Yukgun, Hangul: 대한민국 육군, Hanja: 大韓民國 陸軍) er den største militærgren i det sørkoreanske forsvaret med 520&nbsp;000 mannskaper per 2010. Størrelsen skyldes i stor grad verneplikt, som for alle sørkoreanske menn betyr 21 måneders tjeneste i landets væpnede styrker mellom uteksaminering fra videregående skole og fylte 35 år.

Hæren er relativt godt utstyrt og den er en av de mest slagkraftige i Asia. Hovedformålet til hæren er å forsvare landets territorium mot fiender, i all hovedsak Nord-Korea.

## Struktur
Hæren er organisert for både å kunne operere i fjellrikt terreng som er typisk for Koreahalvøya og i Nord-Korea, som selv mønstrer over en million soldater i Den koreanske folkearmé hvorav to tredeler har sine garnisoner nær den demilitariserte sonen som i dag skiller de to koreanske statene. Dagens politiske ledelse i Sør-Korea har igangsatt et program som i løpet av de neste to tiårene skal omforme hæren til å bli en ren forsvarshær, der målet er å kunne slå tilbake et hvert nordkoreansk angrep mot sør.

Hæren var opprinnelig inndelt i tre arméer: første armé (FROKA), andre armé (2nd OC) og tredje armé (TROKA), hver med sitt eget hovedkvarter, korps og divisjoner. Tredje armé hadde ansvaret for å forsvare hovedstaden Seoul, samt de vestre deler av den demilitariserte sonen. Første armé hadde ansvaret for forsvaret av den østre delen av den demilitariserte sonen, mens andre armé utgjorde baktroppen lengre sør i landet.

Hæren har gjennomgått en restrukturering for å redusere overlappingen. Andre armé ble i 2006 omgjort til «andre kommando», mens de to andre arméene ble slått sammen i 2010 til den nye «første kommando».

## Referanser


## Eksterne lenker
*
Hun vil aldri forstå meg

**«Hun vil aldri forstå meg»** er en coverlåt med den norske humortrioen Prima Vera, opprinnelig utgitt 3. desember 1979 på musikkalbumet *[[Salmer og sanger vi gjerne hiver]]*. Sangen er innspilt 27.-30. august samme år i Roger Arnhoff Studio i Oslo. Jonas Fjeld Band var kompband.

Originalen heter «She Wouldn't Understand» og ble utgitt november 1976 på albumet *Nothing To Do With Us* med humorgruppen The Goodies.  Bill Oddie skrev sangen og var medlem av nevnte gruppe.

Prima Veras tekst er en direkte oversettelse av originalteksten. Tekstens jeg sliter med veldig dårlig samvittighet siden han bedrar sin kone stadig vekk. Siden sidesprangene blir ramset opp i høyt tempo, får handlingen en komisk effekt. Jahn Teigen synger og bruker stemmeregisteret sitt bort i mot maksimalt i refrengene.

Tom Mathisen spilte rollen som forståelsesfull kamerat da «Hun vil aldri forstå meg» ble fremført på scenen i 2000/2001.

## Andre utgivelser
**[[Best of Ebba]]* &ndash; (utgitt 15. januar 1981).
**[[Absolute Prima Vera]]* &ndash; (utgitt januar 1994).
**[[Prima Vera (a)live]]* &ndash; (konsertfilm utgitt oktober 2001 – opptaket er fra høsten 2000).
**[[Det beste fra Prima Vera]]* &ndash; (utgitt 20. juni 2016)

## Referanser
Stains

**Stains** er en kommune i departementet Seine-Saint-Denis i regionen Île-de-France, og er en av de nordlige forstedene til Paris. Kommunen ligger 11,6&nbsp;km fra sentrum av Paris.

## Befolkningsutvikling
***Antall innbyggere i kommunen Stains***

## Referanser


## Eksterne lenker
* 
* Kommunedata INSEE
Når Jompa spiller tuba med rompa ne’ på Cuba

**«Når Jompa spiller tuba med rompa ne’ på Cuba»** er en coverlåt med den norske humortrioen Prima Vera, opprinnelig utgitt 3. desember 1979 på musikkalbumet *[[Salmer og sanger vi gjerne hiver]]*. Sangen er innspilt 27.-30. august samme år i Roger Arnhoff Studio i Oslo. Jonas Fjeld Band var kompband og Geir Løvold har en framtredende rolle på tuba.

Originaltittelen er «*When Yuba Plays the Rumba on His Tuba*» som ble skrevet av Herman Hupfeld og innspilt og gitt ut på 78-plate med The Revelers i 1931. Den ble også fremført i musikalen *The Third Little Show* i samme år. Bonzo Dog Doo-Dah Band ga ut en versjon på singel i 1974.

Originalteksten handler om Yuba fra Havanna i Cuba. Han mestrer kun en ting i livet; nemlig å spille tuba. På norsk har Yuba fått navnet Jompa og det som spesielt skiller Prima Veras tekst fra originalen, er at Jompa bruker rumpa si som tuba-erstatning. Han gjør stor suksess, og alt er i skjønneste orden for Jompa helt til det blir bestemt fra høyeste hold i Cuba at han ikke får lov til å bedrive den praksisen lenger.

Tom Mathisen synger og dette var mest trolig en av hans største Prima Vera-favoritter. Han fremførte den i Beat for Beat (2003)  og et kort utdrag på Nytt på nytt (2007).

Trioen fremførte «*Når Jompa spiller tuba med rompa ne’ på Cuba*» for NRK i programmet *Det er Norge som er bra!* (sendt 12. januar 1980). Mathisen sang etter playback. Programmet *Det er Norge som er bra!* ble sendt i sin helhet 6. september 2014 i forbindelse med Komiprisen 2014 hvor Prima Vera ble tildelt Årets hederspris.

## Andre utgivelser
**[[Best of Ebba]]* &ndash; (utgitt 15. januar 1981)
**[[Absolute Prima Vera]]* &ndash; (utgitt 1994)
**[[The Prima Vera Show]]* &ndash; (utgitt 1999 – bonus-CD)
**Prima Vera (a)live* &ndash; (konsertfilm utgitt oktober 2001 – konsertversjon fra høsten 2000)
**[[Det beste fra Prima Vera]]* &ndash; (utgitt 20. juni 2016)

## Referanser
Sør-Koreas forsvar

**Sør-Koreas forsvar** (eller **Republikken Koreas forsvar**; hangul: 대한민국 국군, hanja: 大韓民國 國軍, RR: Daehanminguk Gukgun, MR: Taehanminguk Gukgun) er militærvesenet i Sør-Korea. Det består av følgende grener: 

* Sør-Koreas hær (대한민국 육군; 大韓民國 陸軍: *Daehanminguk Yukgun*)
* Sør-Koreas marine (대한민국 해군; 大韓民國 海軍;*Daehanminguk Haegun*)
** Sør-Koreas marineinfanteri  (대한민국 해병대; 大韓民國 海兵隊;*Daehanminguk Haebyeongdae*)
* Sør-Koreas luftforsvar (대한민국 공군; 大韓民國 空軍; *Daehanminguk Gonggun*)
* Sør-Koreas reservestyrker (대한민국 예비군; 大韓民國 豫備軍; *Daehanminguk Yebigun*)

Sør-Koreas forsvar ble opprettet i 1948 etter delingen av Korea. Sør-Koreas forsvar er verdens sjette største stående militærvesen, med en personellstyrke på 3&nbsp;853&nbsp;000 i 2010 (653&nbsp;000 aktiv styrke 3&nbsp;200&nbsp;000 reservister). Planen *Defense Reform 2020* sier at de stående styrkene skal reduseres til 517.000 fram mot 2020.

Sør-Koreas forsvar er ansvarlig for å ivareta Sør-Koreas suverenitet og territoriale integritet, men engasjerer seg ofte i humanitære aksjoner rundt om i landet. Forsvaret har de siste årene også bidratt til internasjonale operasjoner, som en følge av at landet erkjenner stin sterkere rolle som en følge av sin økonomiske styrke som verdens 12. største økonomi.

Sør-Korea og USA etablerte et gjensidig militært samarbeid etter Koreakrigens slutt. Det var med basis i denne avtalen at sørkoreanske soldater deltok i Vietnamkrigen. I avtalen forplikter USA seg til å kunne utplassere inntil 690.000 soldater i Sør-Korea senest 90 dager etter et krigsutbrudd. United States Forces Korea er en stående militær styrke som USA har utplassert i Sør-Korea, bestående av 28&nbsp;500 soldater. 

## Se også
* Militære grader i Nord-Korea og Sør-Korea

## Referanser


## Eksterne lenker
*  Republic of Korea Military Guide (globalsecurity.org)
*  Departementet for nasjonalt forsvar
*  Departementet for nasjonalt forsvar
Trydemesteren

**Trydemesteren** var en anonym kunstner som har vært virksom i Skåne og muligvis på Gotland i perioden 1150-85. Kunstneren har navnet etter Tryde kirke. 

Trydemesteren har muligvis rot i det sene domkirkebyggeri i Lund, hvor en italo-bysantinsk stil var dominerende. Hans hovedverk i Skåne er døpefonten i Tryde kirke. Skulpturfragmenter fra Trydes opprinnelige kirke, kunne tyde på at døpefontens mester også har stått for selve kirkebyggeriet. Fragmentene kan i dag ses på museer i Lund og Stockholm. 

Trydemesteren tillegges også døpefontene i Löderup, Östra Hoby, Östra Nöbbelöv, Simris og Valleberga. 

Det vites ikke om Trydemesteren er identisk med *Magister Majestatis*, som er kjent for sine gotlandske døpefonter med gjennomgående Majestas Domini motiv. 

## Eksterne lenker
* Tryde kirke på kirkehistorie.dk
Mastotermes darwiniensis

***Mastotermes darwiniensis*** er den eneste nåværende termittarten i familien Mastotermitidae og hører hjemme i det nordlige Australia.

Individer av denne arten er lysebrune, kraftige, 8–10&nbsp;mm lange termitter. De vingede individene kan kjennes på at de har en anal-lobe (bakre lapp) på bakvingen, og på at føttene er fem-leddete. Soldatene har store, rødlige hoder med lange, svarte kjever. Reproduktive hunner ligner på arbeiderne, men er litt større og mørkere på farge. Arten har det til felles med kakerlakker at eggene legges i eggkapsler (oothek) med opptil 24 egg.

Denne arten danner store samfunn som kan ha flere millioner medlemmer. De bor i underjordiske bol og ganger i trær. Det er flere eggleggende dronninger i ett samfunn. De skiller seg ikke i så veldig stor grad fra arbeiderne når det gjelder utseende. Soldatene har store hoder med kraftige kjever, og skiller ut et brunt, giftig sekret fra munnhulen som driver bort inntrengere.

De spiser forskjellige plantedeler, og de er også fryktede skadedyr som kan forårsake ødeleggelser på bygninger og levende trær så vel som på materiell.
## Eksterne lenker
*
Philippe Antoine Merlin

**Philippe Antoine Merlin** (født 30. oktober 1754 i Arleux i Frankrike, død 26. desember 1838 i Paris) var en høytstående fransk politiker og advokat. Han satt som president i Frankrike i litt over et år fra 3. august 1794 til 18. august 1794.

Han studerte juss og arbeidet som advokat før han ble utnevnt til en jobb innenfor det franske konsulatet. Han skrev mange bøker og artikler angående rettsvitenskap og forskjellige juridiske temaer.

Hans sønn, Antoine François Eugène Merlin (1778–1854), var en kjent general i den franske hæren som slåss under det meste av napoleonskrigene som fant sted mellom 1800 og 1815.

## Referanser
Louis-Jérôme Gohier

**Louis-Jérôme Gohier** (født 27. februar 1746 i Semblançay i Indre-et-Loire, død 29. mai 1830 i Eaubonne) var en fransk politiker i den revolusjonære perioden. 

## Liv og virke
Louis-Jérôme Gohier var sønn av en notarius og han ble sendt til å representere hjembyen i stenderforsamlingen i 1789. I den lovgivende forsamlingen representerte han Ille-et-Vilaine, og han tok en fremtredende rolle under de politiske drøftingene. Han er blant annet kjent for å ha krevd beslaglegging av emigranters eiendom, en mening som han fremsatte for første gang, den 7. februar 1792. 

Gohier satt som Frankrikes justisminister i litt over ett år mellom mars 1793 og april 1794. Han hadde ansvaret for arrestasjonen av flere av medlemmene innenfor den republikanske fraksjonen til girondinerne. 

Han var medlem av femhundrerådet, og han representerte republikanernes meninger foran den voksende rojalistiske opposisjonen. Han var for en kortere periode mellom 23. september 1799 og 10. november 1799 president for det franske utøvende organ, Direktoriet. Napoléon Bonaparte tok deretter over makten, den 11. november 1799.

Hans kone var en stund intim med Josephine Bonaparte som var ektefellen til Napoléon Bonaparte. I 1802 utnevnte Napoleon ham til generalkonsul og sendte ham til Amsterdam og senere ble han tilbudt en tilsvarende oppgave i USA. Men hans helse tillot ikke en ny tur utenlands og han døde i Eaubonne i 1830, i en alder av 84 år.

## Verker
* *Mémoires d'un vétéran irreprochable de la Révolution* (publisert i 1824)

## Referanser


## Eksterne lenker
*
Carl Reinhold Sundell

**Carl Reinhold Sundell** (født 21. januar 1857 i Norrköping, død 26. april 1947) var en svensk kyrkoherde, skolemann og salmedikter. 

Sundell begynte å studere i Uppsala i 1876, tok i 1882 filosofie kandidateksamen og i 1887 både teoretisk og praktisk teologisk eksamen. Han var i årene 1888-1889 pastoradjunkt og visekomminister i Sankt Olais menighet i Norrköping. I 1897 ble han utnevnt til komminister i Åsbo, en stilling han tiltrådte i 1889. Han ble utnevnt i 1893 og tiltrådte i 1895 tjenesten som sokneprest (kyrkoherde) i Västra Stenby. Han var i periode 1908-1941 sokneprest i Östra Eneby ved Norrköping samt i årene 1914-1936 kontraktsprost. I 1925 og 1926 var han delegat på kirkemøtet.

I 1893 ble han utnevnt til folkeskoleinspektør for et distrikt av sørøstre Östergötland, et distrikt som i 1899 ble byttet mot nordre Östergötland. Han hadde ansvaret for dette fram til 1914. I 1899 tjenstegjorde han som sakkyndig for anordningen av sløydundervisningen i folkeskolen, i 1900 utarbeidet han en normalplan for folkeskolan og i 1906 forfattet han en ny plan for folkeskolestatistikken. I årene 1906-1914 var han medlem av folkeundervisningskommisjonen. I 1913 arbeidet kommisjonen med undervisningsstatistikk. I årene 1925-1927 var han inspektør ved Linköpings folkskollärarseminarium.

Han skrev også salmer, og er representert i *[[Norsk Salmebok (1985)|Norsk Salmebok]]* i tillegg til svenske salmebøker.

## Bibliografi
* *Den central-afrikanska missionens begynnelser : missionerna vid Nyassa och Schire : föredrag inom studentmissionensföreningen i Uppsala den 31 mars 1885*, 40 sider
* «Något om skolbokföring och skoltabeller», inngår i *[[Vårt Land (svensk avis)|Vårt Land]]*, 25. oktober 1907
* *Undersökningar af blodfattiga folkskolebarn, utförda under år 1907*, 1909, også oversatt til fransk, 1910
* *Vid prosten K. Th. Appelqvists jordfästning i S:t Johannis kyrka den 28 febr. 1925* (tale)

## Salmer
* «Du gav mig, o Herre, en teg av din jord» – med i de svenske salmebøkene fra 1937 og 1986. (Norsk: «Du gav meg, min Skapar, ein teig av di jord»)

## Referanser


## Kilder
* *[[Vem är det]] 1945* och 1957
Ordenen for folkehelse (Frankrike)

**Ordenen for folkehelse** (fransk: *Ordre de la Santé publique*) er en fransk orden innstiftet 18. februar 1938 og avviklet ved etableringen av Den nasjonale fortjenstorden i 1963. Den ble tildelt for fortjenstfull innsats innen helsevesenet, sosialomsorgen og barnevernet. Ordenen var en av flere ministerielle ordener innenfor saksfeltene dekket av departementene i Frankrikes sentralforvaltning. Den ble administrert av helsedepartementet.

## Bakgrunn
Ordenen erstattet tre fortjenstmedaljer innstiftet i 1891 og 1912: Médaille d'honneur de l'assistance publique, Médaille d'honneur de l'hygiène publique og Médaille d'honneur de la protection de l'enfance. Etter at Den nasjonale fortjenstorden ble innført i 1963 til erstatning for flere ordener for ulike saksfelt, ble tildeling av Ordenen for folkehelse innstilt.

## Inndeling
Ordenen for folkehelse var inndelt i tre grader:

*Kommandør (*commandeur*) 
*Offiser (*officier*)
*Ridder (*chevalier*) 

## Insignier
Ordenstegnet for Ordenen for folkehelse er utformet som en stjerne med fem stråler utformet som armene i et malteserkors, hvorpå en blåemaljert femtagget stjerne med spissruter i endene. Midtmedaljongen har et kvinnehode som motiv og er omgitt av en blåemaljert bord med omskriften «ORDRE DE LA SANTÉ PUBLIQUE». På revers har medaljongen innskriften «JEUE – SANTÉ» (*glede – helse*). 

Ordenstegnet for riddere er i sølv, mens ordenstegnet for offiserer og kommandører er forgylt. Ordenstegnet for kommandører er større enn for offiserer. Ordenstegnet for riddere er opphengt i brystbånd. Offiserer bærer ordenstegnet i brystbånd med rosett. Ordenstegnet for kommandører bæres i bånd om halsen.

Ordensbåndet er mørk blått.

## Tildeling
Ordenen for folkehelse ble tildelt mottagere med en minstealder på 30 år og med minimum ti års tjeneste bak seg.  Utnevnelse skjedde i hovedregelen til ordenens laveste grad, med påfølgende fem års tjeneste før det kunne bli aktuelt med forfremmelse til neste trinn.

Mellom 1950 og 1963 ble det utnevnt 456 kommandører,  offiserer og  riddere.

## Referanser


## Kilder
* *Décorations officielles françaises*, Paris: Administration des monnaies et médailles, 1956, s. 113–114 og 197
* *De Gaulle et le Mérite. Création d'un ordre républicain*, Paris: Musée de la Légion d’honneur et des ordres de chevalerie, 2013
* Hieronymussen, Poul Ohm og Jørgen Lundø: *Europæiske ordner i farver*, København: Politikens forlag, 1966, s. 138
Villemomble

**Villemomble** er en kommune i departementet Seine-Saint-Denis i regionen Île-de-France, og er en av de østlige forstedene til Paris. Kommunen ligger 12,1&nbsp;km fra sentrum av Paris.

## Befolkningsutvikling
***Antall innbyggere i kommunen Villemomble***

## Referanser


## Eksterne lenker
* 
* Kommunedata INSEE
Dresden Elbedalen

**Dresden Elbedalen** eller **Kulturlandskapet Dresden Elbedalen** er et område langs Elben innenfor byen Dresdens grenser. Området er relativt tynt befolket tatt i betraktning den korte avstanden til sentrum av en storby. Dalen er kjent for sitt vakre landskap og arkitektur, store statlige kunstsamlinger og levende tradisjon i musikk og bildende kunst.

Dresden Elbedalen ble i 2004 oppført på UNESCOs liste over verdens kulturarv. Dalen ble i 2009 fjernet fra listen som følge av byggingen av en bro over Elben, Waldschlösschenbrücke.
Waldschlösschenbrücke

**Waldschlösschenbrücke** er en bro over Elben i Dresden i den tyske delstaten Sachsen. Broen var svært omstridt, da den medførte at Dresden Elbedalen i 2009 ble strøket fra UNESCOs liste over verdens kulturarv.
## Referanser


## Eksterne lenker
*
Aveyron (elv)

**Aveyron** (oksitansk: *Avairon*) er ei elv i departementene Aveyron, Tarn og Tarn-et-Garonne i regionen Occitanie i det sørlige Frankrike. Den er ei høyre sideelv til Tarn, og er  lang med et nedbørfelt på . Middelvannføringen ved munningen er .

Elva har utspring i det sørlige Massif Central, nær Sévérac-le-Château, og renner i vestlig retning til den munner ut i Tarn 10 kilometer nordvest for Montauban. De største sideelvene er Viaur, Cérou og Vère. Langs elva ligger byene Rodez, Villefranche-de-Rouergue og Sévérac-le-Château.

## Referanser


## Eksterne lenker
*
Thomas Wærner

**Thomas Wærner** (født 1973) er en norsk hundekjører og -oppdretter.

Wærner driver Berserk kennel ved Synnfjell i Nord-Torpa. Han er initiativtakeren til det årlige løpet Mush Synnfjell.

## Meritter
* EM-bronse sprint åpen klasse 1994
* EM-sølv sprint 8-spann 1995
* EM-bronse sprint åpen klasse 1999
* VM-bronse sprint åpen klasse 1999
* EM-bronse sprint åpen klasse 2003
* VM-bronse langdistanse åpen klasse 2011
* Vinner Finnmarksløpet i 2013
* 17.-plass og *Rookie of the year* i Iditarod 2015
* Vinner Femundløpet og Finnmarksløpet 2019.
* Vinner  Iditarod 2020
* Vinner Finnmarksløpet 2022

## Referanser




## Eksterne lenker
* 
*
Ambrosius Stub

**Ambrosius Christoffersen Stub** (1705–1758) var en dansk lyriker. 

## Liv
Stub ble født i Gummerup på Fyn, men nøyaktig fødselsdato er ukjent. Han ble døpt i Verninge 17. mai 1705. Han var sønn av en skredder, men fikk gå på latinskole i Odense på grunn av generøsitet fra lokale adelsmenn. I 1725 begynte han å studere teologi på Universitetet i København, og i København utviklet han en interesse for opera og musikk, en interesse som fikk næring av besøk av operakompanier fra Italia og Tyskland. I tillegg til å studere jobbet han som poet og sekretær for flere adelsfamilier. Etter å ha studert i ti år, forlot han universitetet uten en eksamen i 1734 og dro hjem igjen.

Der møtte han Mette Cathrine Schousboe, en prestedatter som han giftet seg med i 1735. Paret bodde på Mettes arvede gård, en gård de ikke var i stand til å ta skikkelig vare på. Dette gjorde at gården stadig ble i dårligere stand, og parets levekår ble dårligere og dårligere. Av deres fire barn overlevde bare to barndommen. I 1747 døde Mette, 31 år gammel.

Fem år senere flyttet Ambrosius Stub til Ribe hvor han hadde nær kontakt med biskop Hans Adolf Brorson. Stub led da av urinsyregikt og hadde alkoholproblemer. Han jobbet som lærer de siste årene av livet sitt og døde i Ribe i 1758.

## Verk
Stub skrev sine første dikt da han var en 23 år gammel student, men mens han var i live ble bare seks av diktene hans publisert. (Disse ble publisert i 1752.) En førsteutgave av hans samlede verker ble utgitt posthumt i 1771. Senere samlinger ble satt sammen fra sangbøker, men opphavet til noen anonyme dikt og arier er omstridt.

Hans litterære produksjon omfatter et bredt felt emner, fra filosofisk og religiøs tematikk til drikkeviser, kjærlighetsdikt og andre dikt. Stubs senere verker, skrevet i Ribe, er påvirket av pietismen. Da var frykt for døden, helvete og moralsk forfall hans hovedtematikk. Han var også påvirket av den tyske forfatteren og musikeren Johann Sigismund Scholze.

I *[[Norsk Salmebok (1985)|Norsk Salmebok]]* er det tatt med to salmer av Stub.

## Verker
* *Arier og andre poetiske Stykker*. Utgitt av T.S. Heiberg, København 1771 [andre utgave 1780]
* *Digte*. Utgitt med innledning og noter av Erik Kroman [2 vols.], København 1972

## Referanser


## Litteratur
* Hans Brix: *Ambrosius Stub*, København 1960
* Helge Stenkilde: *Ambrosius Stub. Danmarks første store lyriker. 1705-1758*. Herning 2005
* Hanne Marie Svendsen, Werner Svendsen: *Geschichte der dänischen Literatur*, oversatt til tysk av George Goetz, Neumünster 1964, pp.&nbsp;134–137
* Virpi Zuck (ed.): *Dictionary of Scandinavian Literature*, Chicago [a.o.] 1990, pp.&nbsp;588–589

## Eksterne lenker
* Ambrosius Stub in the ''Arkiv for Dansk Litteratur'' 
* Ambrosius Stub hos kalliope.org
Côte-d’Or (geologi)

**Côte d'Or** (norsk: gyllen skråning) er en kalksteinforkastning i Burgund, Frankrike som gir navnet til departementet som befinner seg rundt den. Den strekker seg fra Dijon nord for elven *Dheune*, til sør med utsikt over Saônedalen til øst. 

Den østvendte skråningen av Côte d'Or er hjemmet til noen av de største navnene blant Burgundervin, som Gevrey-Chambertin, Clos de Vougeot, Meursault og Montrachet. Den nordlige delen, Côte de Nuits rundt (Nuits-Saint-Georges) produserer nesten utelukkende rødvin. Côte de Beaune, rundt Beaune i sør, produserer en blanding av hvite og røde viner. Route des Grands Crus (Route Nationale 74) forløper i dalen nedenfor forkastningen og er populær blant turister.

## Historie
Området var opprinnelig keltisk og romertiden er veldokumentert for området. Senere kom det under Hertugene av Burgund, og Cisterciensere fra klosteret i Cîteaux spillet en viktig rolle i utviklingen av vinmarkene. 

## Geologi
Når det Parisiske hydrologiske and geologiske tilsigsfeltet sees som en asjett med Paris i midten, er Côte d'Or en del av den sørøstlige randen; motstykket til kalkklippene i Pays de Caux, ved kysten til Den engelske kanal i nordvest. Seinen starter nær Côte d'Or og munner ut i havet nær Pays de Caux, etter å ha rennt gjennom Paris.

Côte d'Or forkastningen reiser seg ved en bred, grunn grav som har formet seg som resultat av interaksjonen mellom krefter som presser opp Alpene og Massif Central. Kalksteinen fra Juratiden bidrar kjemisk til det basiske jordsmonnet som ofte finnes i en god vinmark, mens forkastningen bidrar til drenering og stigning (som gir bedre soleksponering).

De midterste og øvre steinformasjonene fra Juratiden i Côte d'Or rager over de oligocene, pliocene og kvartære steinformasjonene på sletten som Saône renner gjennom på sin vei sør mot middelhavet. Dermed er *Côte d'Or* del av vannskillet mellom Nord- og Sør-Europa. På den andre siden av sletten løfter Jurafjellene, som gav Juratiden sitt navn seg.

## Comblanchien marmor
Nær Nuits-Saint-Georges har en del av den midterste juradiske kalksteinen metamorfisert til marmor. Metamorfosen ser ut til å ha sitt utspring fra vulkanske forstyrrelser i det (varisciske) Massif Central, utløst av den alpine orogenese. Massif Centrale er lokal representert ved sin nordlige ekstensjon, Morvan, som ligger mellom Nevers og Côte d'Or.

Det finnes en berømt åre av finkornet marmor med navn *Pierre de Comblanchien*. Den befinner seg i landsbyen Comblanchien, sør for Nuits-Saint-Georges. Steinen har forskjellige farger, fra beige til rosa. Den tåler frost og kan poleres. Stenbruddene ligger i skråningen nord og sør for landsbyen, på oversiden av D974.  

## Se også
*Côte de Nuits
*Côte de Beaune
*Burgundervin
*Fransk vin

## Eksterne lenker
* thewinedoctor.com  Beskrivelse av området og vinmarkene.
* The Burgundy Report Beskrivelse av vingårdene og årgangene.
Saint-Émilion

**Saint-Émilion** er en kommune i departementet Gironde i regionen Nouvelle-Aquitaine, i det sørvestlige Frankrike, 35&nbsp;km nordøst for Bordeaux.

Kommunen har ca 2&nbsp;300 innbyggere og en utstrekning på 27&nbsp;km². Den er særlig kjent for vinen Saint-Émilion, som har fått sitt navn fra kommunen. Vinmarkene dekker 67% av kommunens areal.

Kommunen ble i 1999 oppført på UNESCOs verdensarvliste, både på grunn av den autentiske og godt bevarte bebyggelsen i byen, og på grunn av kulturlandskapet med vindyrking.

## Historie
Bautasteiner og en bygdeborg er vitnesbyrd om tidlig bosetting, så langt tilbake som for 35&nbsp;000 år siden. Romerne dyrket vin i denne regionen så tidig som i det første århundre. På 300-tallet ble vinen lovprist av den latinske poeten Ausonius. Byen vokste fram på 700-tallet. Den første som slo seg ned her var munken Émilion som bosatte seg i en fjellhule. Han fikk etterhvert selskap av flere munker, og de startet med vindyrking. Byens beliggenhet langs Pilegrimsveien til Santiago de Compostela har ført til at det ble bygget flere klostre og kirker her.

Da Eleonore av Aquitaine giftet seg med Henrik II av England ble byen og regionen engelsk territorium. Under det britiske styret beholdt byen en friere, særrettslig stilling. Byen ble igjen fransk under hundreårskrigen. På grunn av nedgang beholdt byen sitt middelalderpreg frem til 1700-tallet, da bymurene ble revet.

Vindyrkingen skjøt fart i 1853, også på grunn av jernbanen mellom Paris og Bordeaux samme år. Byens vinproduksjon har vært preget av innovasjon. Byen har i dag ingen annen næringsvirksomhet enn vin. Kalksteinsbruddene i egnen, som hadde levert byggemateriale til Bordeaux og omegn, innstilte på 1700-tallet.

Blant byens historiske minnesmerker er kirken i romansk stil, og fjellkirken som i sin helhet er hugget ut av fjellet.

## Vin
Saint-Émilion er en appellation for rødvin, og sammen med Médoc, Graves og Pomerol er byen et av de viktigste områdene for rødvin i Bordeaux. På samme måte som med Pomerol og andre vinområder øst i Gironde er det mest Merlot og Cabernet Franc, med et innslag av Cabernet Sauvignon.

## Befolkningsutvikling
***Antall innbyggere i kommunen Saint-Émilion***

## Referanser


## Eksterne lenker
* 
* Kommunedata INSEE
* www.saint-emilion-tourisme.com
Yuh Woon-hyung

**Yuh Woon-hyung** (koreansk: 여운형, hanja 呂運亨, alternative transkripsjoner: **Lyuh Woon-hyung** og **Yo Unhyŏng**, født 25. mai 1886 i Yangpyeong i kongedømmet Joseon/Korea, død 19. juli 1947 i Seoul i Korea) var en koreansk politiker og uavhengighetsaktivist. Han mente at koreansk uavhengighet var nødvendig for verdensfreden, og var senere en aktivist for gjenforening av Korea etter delingen i 1945.

Han benyttet kunstnerpseudonymet **Mongyang** (몽양; 夢陽), hvis kinesiske tegn betyr «drøm» eller «lys». Han er en politisk sjeldenhet i og med at han er hyllet og anerkjent både i Sør-Korea og i Nord-Korea.

## Liv og virke
### Bakgrunn
Yuh Woon-hyung ble født i en yangban-familie av lav status, og studerte ved den progressive Paeje-skolen, og etter kort tid ved Heunghwa-skolen. I 1907 gikk han over til kristendommen. I 1914 reiste han til Kina, der han ble trukket med i den eksilkoreanske politiske bevegelse mot generalguvernementet Korea, det japanske kolonistyret i Korea.

### Politisk virke
Han ble en av grunnleggerne av  Republikken Koreas provisoriske regjering som hadde sitt sete i Kina. Yuh hentet sin inspirasjon fra mange forskjellige hold, og kunne samarbeide med aktivister fra forskjellige politiske leire i den eksilkoreanske bevegelse.

I 1921 reiste han med en eksilkoreansk delegasjon til Sovjetunionen for å delta på en konferanse. Der traff han både Vladimir Lenin og Lev Trotskij.  I 1924skuttet han seg til Sun Yat-sens kinesiske nasjonalistparti Kuomintang og arbeidet for sino-koreansk samarbeid.

I 1929 ble han arrestert av japansk politi i Shanghai og sendt til Japan der han ble dømt til tre års fengsel for opprørsk virksomhet. Etter løslatelsen innledet han en journalistisk karriere, og ble utsatt for påtrykk fra de japanske myndigheter om å gi sin støtte til den japanske kolonistaten og til Japans krig i Kina, men han nektet konsekvent å gå med på dette. Dette gjorde ham til en respektert personlighet blant koreanere.

Etter Japans nederlag i andre verdenskrig bad den siste japanske generalguvernøren i Korea, Nobuyuki Abe, Yuh om å ta ansvar for opprettholdelsen av lov og orden når det koloniale styre ble  avviklet. Yuh opprettet folkekomitéer som skulle overta den lokale forvaltning og skapte Folkerepublikken Korea. De amerikanske styrkene i Sørkorea ville imidlertid ikke anerkjenne Yuhs interimsregjering. Yuh møtte stor motstand bådde fra ytterste venstrefjøy og fra ytterste høyre, og mislyktes med å opprette en enhetlig koreansk stat.

Den 19. juli 1947 ble Yuh Woon-hyung skutt og drept av en nittenårig mann som hadde flyktet fra nordkoreansk område, Han Ji-geun, som tilhørte en koreansk høyregruppering, det hemmelige selskap for *Hvit Terror* (Baek-ui-sa, 백의사). Formodentlig skjedde dette etter tilskyndelse fra Rhee Syng-man, som senere hjalp drapsmannen med å flykte til Japan.

## Eksterne lenker
* * Lee Wha Rang: ''Who was Yo Un-hyung?''  hos *Association for Asian Research*, lest 20. februar 2004
*  Mongyang Memorial Museum
*  KBS Documentary: Yuh Woon-Hyung
Maisons-Alfort

**Maisons-Alfort** er en kommune i det sørøstre forstadsområdet til Paris i Frankrike. Det ligger 8,4&nbsp;km fra sentrum av Paris.

Maisons-Alfort er kjent for å huse École nationale vétérinaire d'Alfort, den mest kjente veterinærmedisinske skole i Frankrike. Fort de Charenton ble bygget mellom 1841 og 1845. Det har siden 1959 huset *Commandement des Ecoles de la [[Gendarmerie Nationale]]*.

## Navn
Opprinnelig ble Maisons-Alfort kalt Maisons. Navnet Maisons kommer fra Middelalderlatinske *Mansiones*som betyr «husene».

Ved opprettelsen av kommunen under den franske revolusjonen ble tettstedet Alforts navn slått sammen med Maisons. Navnet Alfort kommer fra herregården som ble bygget av Peter av Aigueblanche, Bishop av Hereford (England), i midten av det 13. århundre. Navnet på denne herregården Hereford ble forvrengt til *Harefort*, og deretter til *Hallefort*, og til slutt Alfort. École nationale vétérinaire d'Alfort flyttet til gårdens område flere århundrer senere.

## Historie
1. april 1885 ble 40% av Maisons-Alfort område skilt fra og ble en del av kommunen Alfortville.

I 1905 oppholdt Buffalo Bill seg to måneder i Maisons-Alfort mens hans kjente *Buffalo Bill’s Wild West Show* hadde opptredener i Paris.

## Administrasjon
Maisons-Alfort er delt i to kantoner:
* Maisons-Alfort-Nord, med  innbyggere
* Maisons-Alfort-Sud, med  innbyggere

## Severdigheter
* École nationale vétérinaire d'Alfort
* Jardin botanique de l'École nationale vétérinaire d'Alfort
* Musée Fragonard d'Alfort

## Kjente personer
* Tariq Abdul-Wahad, basketballspiller
* Thomas N'Gijol, komiker
 
## Internasjonale relasjoner
Maisons-Alfort vennskapsby med Moers i den tyske staten Nordrhein-Westfalen.

## Transport
Maisons-Alfort betjenes av tre stasjoner på Paris Métro Linje 8: École Vétérinaire de Maisons-Alfort, Maisons-Alfort — Stade og Maisons-Alfort — Les Juilliottes.

Det betjenes også av to stasjoner på Paris RER linje D: Maisons-Alfort – Alfortville og Le Vert de Maisons.

## Referanser
* INSEE
* Mayors of Essonne Association (fr)


## Eksterne lenker
*
Ny-Caledonias barriererev

**Ny-Caledonias barriererev** ligger i Ny-Caledonia i det sørlige Stillehavet. Det er verdens nest største korallrev, nest etter Det store barriererevet på nordkysten av Australia.

Revet er 1&nbsp;500 kilometer langt, omkranser Ny-Caledonias største øy *Grand Terre*, øya Île des Pins og flere mindre øyer. Det danner en lagune som er 24&nbsp;000 kvadratkilometer stor og har en gjennomsnittsdybde på 25 meter. Revet ligger opptil 30 km fra strendene. En arm av revet, Entrecasteaux-evet, strekker seg 200 km mot nordvest og omgir Bélepøyene. Det er flere åpninger i revet for skipstrafikk. Boularipassasjen, som leder inn til Ny-Caledonias hovedstad og største havn Nouméa er markert av fyret Amedee.

Revet har et rikt og variert dyre- og planteliv. Den truede sjøkuarten dugong (*Dugong dugon*) lever her, og revet er en viktig yngleplass for den truede suppeskilpadden (*Chelonia mydas*).

Generelt sett er revenes miljøtilstand god. Noen av de østlige områdene er imidlertid skadet av utslipp fra nikkelutvinning, og slamavsetninger fra elvemunninger har begravet de deler av revene som ligger nærmest.  

## Eksterne lenker
* 
* New Caledonia Barrier Reef (World Wildlife Fund)
Staatliche Kunstsammlungen Dresden

**Staatliche Kunstsammlungen Dresden** (*De statlige kunstsamlinger i Dresden*) er en rekke av delvis verdensberømte museer i Dresden som spenner over et vidt felt av temaer. Museene eies av fristaten Sachsen.

De statlige samlingene er fordelt på flere bygninger i Dresden. Ved siden av Zwinger og Gemäldegalerie gjelder det Residenzschloss, Albertinum, Pillnitz slott, Jägerhof og Kunsthallen i Lipsiusbygget.

## Gallerier
* Gemäldegalerie Alte Meister
* Kupferstichkabinett Dresden mit Josef-Hegenbarth-Archiv
* Galerie Neue Meister
* Kunsthalle im Lipsius-Bau

## Museer
* Grünes Gewölbe 
* Mathematisch-Physikalischer Salon
* Rustningsmuseet (Dresden) 
* Porselensamling (Dresden) 
* Myntkabinettet (Dresden) 
* Kunstgewerbemuseum (Dresden) 
* Museum für Sächsische Volkskunst 
* Dukketeatersamlingen (Dresden) 
* Skulpturmuseet (Dresden)

## Eksterne lenker
*
Les Pavillons-sous-Bois

**Les Pavillons-sous-Bois** er en kommune i departementet Seine-Saint-Denis i regionen Île-de-France, og er en av de østlige forstedene til Paris. Kommunen ligger 12,8&nbsp;km fra sentrum av Paris.

## Historie
Kommunen Les Pavillons-sous-Bois ble opprettet 3. januer 1905 ved at den ble utskilt fra kommunen Bondy. Navnet betyr "Paviljongene i skogen".  Paviljongene som det refereres til er to bygninger brukt i forbindelse med jakt, som lå ved inngangen til eiendommen som hørte til slottet i Raincy. Skogen er den historiske Bondy-skogen som dekket mesteparten av området nordøst for Paris.

## Befolkningsutvikling
***Antall innbyggere i kommunen Les Pavillons-sous-Bois***

## Referanser


## Eksterne lenker
* 
* Kommunedata INSEE
Beaune

**Beaune** er en by og kommune i departementet Côte-d'Or i regionen Bourgogne-Franche-Comté øst i Frankrike. Beaune  er *[[sous-préfecture]]* (underprefektur) i departementet og har om lag  innbyggere.

Området rundt Beaune, Côte de Beaune, er kjent for burgundervinen som blir laget her, og i Beaune blir det hvert år solgt vin ved *[[Hospices de Beaune]]*.

Byen ligger langs turistveien *[[Route des Grands Crus]]* mellom mange vingårder.

## Hospices de Beaune
Hospices de Beaune ble grunnlagt i 1443 av hertugen av Burgunds kansler Nicolas Rolin og hans tredje kone Guigone de Salins. Bygningskomplekset stod ferdig i 1457, og er berømt for sin tradisjonelle burgundiske arkitektur. Det ble bygget for å huse syke og pleietrengende, og fungerte som hospital i flere århundrer. Hospices de Beaune er i dag også navngjetent for produksjon av burgundervin.

Hospitalet tok imot sin første pasient den 1. januar 1452. Fra starten av og like frem til det tyvende århundre fikk gamle, vanføre, foreldreløse, fødende, syke og trengende gratis pleie i Hospices de Beaune, I dag er institusjonen åpent for allmennheten som museum.

Foruten å være et kunsthistorisk monument i seg selv, huser Hospices de Beaune flere sentrale kunstverk av stor kunsthistorisk verdi. En stor altertavle med dommedag som hovedmotiv ble bestilt av hospitalets grunnleggere til innvielsen, og har hengt i hospitalet siden. Den var plassert slik at de sengeliggende kunne betrakte altertavlen fra sitt sengeleie. Altertavlen er tilskrevet den flamske mesteren Rogier van der Weyden.

## Befolkningsutvikling
***Antall innbyggere i kommunen Beaune***

## Referanser


## Eksterne lenker
* 
* Kommunedata INSEE
* Châteaux i og rundt Beaune 
* Hospices de Beaune
Kim Kardashian

**Kimberly Noel Kardashian** (født 1980) er en amerikansk mediepersonlighet og superkjendis, modell, forretningskvinne, produsent og skuespiller. 

## Bakgrunn
Kardashian fikk først oppmerksomhet i media som venn av og stylist for modellen Paris Hilton (1981–), men fikk større oppmerksomhet da en sexvideo fra 2002, *[[Kim Kardashian, Superstar]]*, med hennes daværende kjæreste Ray J, kom ut i 2007. Senere samme år begynte hun og familien å vise seg fram i *[[Keeping Up with the Kardashians]]*, en realityserie som har blitt sendt på kabel-TV-kanalen E! Entertainment Television i 20 sesonger fram til 2021. Seriesuksessen førte til spin-off-seriene *Kourtney and Kim Take Miami* (2009–2013) og  *Kourtney and Kim Take New York* (2011–2012).

Kim Kardashian er datter av advokaten Robert Kardashian (1944–2003) som hadde armensk bakgrunn, og Kris Jenner (1955–), TV-personlighet og «momager». Hun har fem søsken; Kourtney Kardashian (1979–), Khloé Kardashian (1984–), Rob Kardashian (1987–), Kendall Jenner (1995–) og Kylie Jenner. (1997–) 

Kim Kardashian var medeier i klesmerket D-A-S-H som hun startet sammen med søstrene Kourtney og Khloé i 2006. Foretaket ekspanderte og var å finne i Los Angeles, New York og Miami, men måtte siden legges ned. Søstrene har også kosmetikk- og hårpleiemerket Kardashian Beauty. 
I juni 2017 lanserte hun sitt eget kosmetikkmerke KKW Beauty og unisex-parfymen KKW Fracrance.

24. mai 2014 giftet Kim Kardashian seg med rapper og musikkprodusent Kanye West (1977–) før de valgte å skille lag i februar 2021. Sammen har de fire barn, North West (2013–), Saint West (2015–), Chicago West (2018–) og Psalm West (2019–).

## Filmografi
* 2007–2021: *[[Keeping Up with the Kardashians]]* (TV-serie)
* 2008: *[[Dancing with the Stars]]* (TV-serie)
* 2008: *Disaster Movie*
* 2009: *CSI: NY as Debbie Fallon* (TV-serie, 1 episode)
* 2009: *Deep in the Valley*
* 2009: *How I Met Your Mother* (TV-serie, 1 episode)
* 2009: *Beyond the Break* (TV-serie, 4 episoder)
* 2014: *2 Broke Girls* (TV-serie, 1 episode)
* Drop Dead Diva as Nicki (TV-serie) 

## Referanser


## Eksterne lenker
* 
*
Politikrets

En **politikrets** er en geografisk enhet som politiets myndighet utøves igjennom. Denne inndelingen benyttes blant annet i Danmarks politi, på Færøyene og på Grønland.

Kongeriket Danmark består av i alt 15 politikretser. Danmark er delt opp i tolv geografiske politikretser, mens Færøyenes politi og Grønlands politi hver utgjør en politikrets. Den 15. politikrets er National enhed for Særlig Kriminalitet, som er en landsdekkende etterforskningsenhet.

## Politikretser i Danmark
Danmark er inndelt i 12 politikretser. Hver krets ledes av en politidirektør med bistand av en visepolitidirektør. Til politidirektøren refererer en sjefpolitiinspektør, som er sjef for politiet, og en sjefanklager, som er sjef for påtalemyndigheten. Disse fire personene utgør politikretsens direksjon, eller toppledelse.

Der er regionale avvik: København, som er landets største politikrets, har således to visepolitidirektører. Bornholm, som er landets minste politikrets, har ingen visepolitidirektør, idet den oppgaven ivaretas av sjefanklageren.

Politikretsen på Færøyene og kretsen på Grønland er hver ledet av en politimester.

Hver politikrets har en hovedpolitistasjon som er døgnbemannet, samt et antall øvrige politistasjoner.

## Referanser
Den sinte Festus

**«Den sinte Festus»** er en coverlåt med den norske humortrioen Prima Vera, opprinnelig utgitt 3. desember 1979 på musikkalbumet *[[Salmer og sanger vi gjerne hiver]]*. Sangen er innspilt 27.-30. august samme år i Roger Arnhoff Studio i Oslo. Jonas Fjeld Band var kompband.

Originalen er vignetten fra western TV-serien Bonanza og den ble skrevet av Jay Livingston og Ray Evans. David Rose ble også oppført som komponist på albumomslaget/CD covrene, men Rose sin rolle var å være dirigent for musikerne.  Den som derimot burde vært kreditert, er Jeff Lynne fra Electric Light Orchestra, siden den 14 sekunder lange introduksjonen er hentet fra «Shine a Little Love». Sistnevnte sang ble utgitt som singel og på musikkalbumet *Discovery* med Electric Light Orchestra i mai 1979. 

Al Caiola hadde en hit med «Theme from Bonanza» i 1961. Jeg-personen i Prima Veras tekst er en sint cowboy til hest som plaffer ned alle som irriterer eller motsier ham. Tom Mathisen synger i falsett. Navnet Festus er hentet fra *[[Kruttrøyk]]*-karakteren Festus Haggen (spilt av Ken Curtis).

## Andre utgivelser
**[[Absolute Prima Vera]]* (utgitt 1994).
**[[The Prima Vera Show]]* (utgitt 1999 – bonus-CD).
**[[Prima Vera (a)live]]* – (konsertfilm utgitt 2001 – et utdrag ble inkludert i medleyen «Rest of the best».)
**[[Det beste fra Prima Vera]]* &ndash; (utgitt 20. juni 2016)

## Referanser
Teateråret 1852

**Teateråret 1852** er en oversikt over hendelser, verk, fødte og avdøde personer med tilknytning til teater i 1852.

## Hendelser
*Den norske dramatiske skoles Theater etableres.

## Nye drama
* Sancthansnatten av Henrik Ibsen utgis.

## Årets oppsettinger

*2. februar – En dramatisering av Kameliadamen av Alexandre Dumas den yngre settes opp på Théâtre du Vaudeville i Paris.
*11. november – Sullivan av Anne-Honoré-Joseph Duveyrier de Mélésville settes på Théâtre-Français i Paris.

## Fødsler

* 29./30. januar – Ion Luca Caragiale, rumensk dramatiker (død 1912)
* 30. april – John Riégo, norsksvensk skuespiller (død 1912)
* 18. juni – Charles Kent, amerikansk skuespiller (død 1923)
* 14. september – Axel Wesslau, svensk skuespiller (død 1921)
* 22. oktober – Adam Müller-Guttenbrunn, østerriksk forfatter, dramatiker og teatersjef (død 1923)
* Alfred Lundberg, svensk skuespiller og teaterdirektør (død 1935)

## Dødsfall
* 9. januar – Inga Norbeck, svensk skuespiller, danser og kunstner (tegner) (død 1796)
* 18. mars – Ernst Benjamin Salomo Raupach, tysk teaterforfatter (død 1784)
* 24. november – Margrethe Schall, dansk ballettdanser (død 1775)
* 30. november – Junius Brutus Booth, britisk skuespiller, far til John Wilkes Booth (død 1796)
* Gustav Åbergsson, svensk skuespiller (død 1775)
* Ulrika Åberg, svensk danser (død 1771)


Fil:Emma_Gad.jpg|Emma Gad(1852–1921)


## Referanser
Meaux

**Meaux** er en kommune i Seine-et-Marne departementet i regionen Île-de-France regionen i storbyområdet rundt Paris, Frankrike. Den befinner seg 41&nbsp;km øst-nordøst for Paris. Meaux er en *[[sous-préfecture]]* (underprefektur) av departementet og sete for et *arondissement*. Selv om det er den mest folkerike kommunen i Seine-et-Marne, er den ikke hovedstaden, det er Melun.

Under hundreårskrigen mellom Frankrike og England førte krigens følger til et bondeopprør i 1358. I 1422 førte Beleiringen av Meaux til en viktig seier for engelskmennene i 1422 under Henrik V.

Meaux er kjent for en ostesort av typen brie: Brie de Meaux

## Referanser


## Eksterne lenker
* 
* Kommunedata INSEE
Høyrehåndsregelen

**Høyrehåndsregelen** er en huskeregel for vekselvirkningen mellom strøm og magnetfelt. Teorien bak regelen er også kjent som Ampères sirkulasjonslov. Resultatet av vekselvirkningen er elektromagnetisk induksjon. Både strøm og mangetisme kan være kilden til induksjonen: strøm kan indusere et magnetfelt, og magnetfelt kan indusere en strøm.  

Regelen har to anvendelser, for begge starter man med å knytte høyre hånd: 

# Rett strømførende leder: tommelen representerer strømretning langs lederen, og de resterende fingrene representerer feltlinjenes retning. 
# Sirkulerende strømførende leder, som en spole (induktans) eller en annen solenoide: tommelen representerer feltlinjenes retning, og de resterende fingrene representerer strømretning langs lederen 

Regelen har nordisk opprinnelse, i form av at Ampére baserte seg på det gjort av dansken Hans Christian Ørsted i 1820, kjent som Ørsteds lov. Ampére utviklet sin sirkulasjonslov 3 år senere. Michael Faraday tok dette videre og beskrev elektromagnetisk induksjon i 1831.

Det finnes andre, utvidete høyrehåndsregler, som her for vektorproduktet.

: \vec{a} \times \vec{b} = \vec{c}

Tommel er a, pekefinger b og langfinger c. Retninger gis av at pekefingeren peker fremover, tommelen opp og langfingeren innover, eller til venstre.

En annen høyrehåndsregel er den utviklet av John Ambrose Fleming. Denne er lik Ampéres høyrehåndregel, og mest sannsynlig har Fleming latt seg inspirere av Ampéres formuleringer.

## Referanser


## Eksterne lenker
*
Candle in the Wind

«**Candle in the Wind**» er en sang med Elton John. Musikken er av Elton John med tekst av Bernie Taupin, og sangen ble opprinnelig skrevet i 1973 til ære for Marilyn Monroe som døde 11 år tidligere.

I 1997 fremførte Elton John en ny versjon av sangen som en hyllest til Diana av Wales. Denne versjonen av sangen ble utgitt som singel og nådde førsteplassen i mange land, og ble en mye større suksess enn den opprinnelige versjonen.

## Informasjon
Den opprinnelige versjonen av sangen ble utgitt som singel fra albumet *[[Goodbye Yellow Brick Road]]* (1973). Teksten i sangen er en sympatisk skildring av livet til Marilyn Monroe. Singelutgivelsen av den originale sangen nådde nummer elleve på hitlistene i Storbritannia i 1974. På den tiden ble den ikke gitt ut som singel i USA, da «Bennie and the Jets» ble valgt i stedet.

Denne versjonen blir rangert på 347. plass på musikkmagasinet *[[Rolling Stone]]s* liste over «Tidenes 500 beste sanger».

## Eksterne lenker
* ''Candle in the Wind'' på Allmusic